Craiova Live

Conferința 170 de ani de la dezrobirea juridică și socio-economică a romilor
2026-02-20 10:00 - 12:00 (Europe/Bucharest) | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește vineri, 20 februarie 2026, la ora 10, un eveniment comemorativ organizat de Asociația Partida Romilor Pro-Europa – Sucursala Dolj.
Dedicat împlinirii a 170 de ani de dezrobire a romilor, evenimentul va reuni istorici, academicieni, cercetători și reprezentanți ai instituțiilor publice, într-o reflecție asupra semnificației istorice a momentului din 1856, când a fost consfințită abolirea robiei romilor în Țările Române.
Invitații vor susține alocuțiuni, intervenții tematice și evocări istorice ale acelui moment definitoriu în istoria României și în parcursul comunității rome către libertate, demnitate și drepturi civile.
Prin această comemorare, Asociația Partida Romilor Pro-Europa – Sucursala Dolj reafirmă angajamentul pentru păstrarea memoriei istorice, promovarea identității culturale și consolidarea valorilor democratice într-o societate incluzivă.
La finalul evenimentului, invitații vor asista la un moment muzical oferit de cvartetul Opera Română Craiova, care va interpreta un scurt program din repertoriul internațional.

Joia de Muzică ’26 – The Southern Cockroaches Live la Curte
2026-02-19 20:00 - 22:00 | Curtea Berarilor Craiova, Strada Traian Demetrescu 12, Craiova, Dolj, România
Hey, blues lovers! The Southern Cockroaches revin cu un concert Live la Curte! Brigada de blues din Oltenia ne invită la un nou prilej să cântăm, să dansăm și să umplem Curtea de bucurie!
Trupa fondată în anul 2014 este o prezență nelipsită pe scena națională de blues , dar și din festivaluri și competiții internaționale. La 𝐉𝐨𝐢𝐚 𝐝𝐞 𝐦𝐮𝐳𝐢𝐜𝐚̆ vin cu „jovialitate, franchețe și entuziasm dezinteresat” (AG Weinberger).
Pregătiți pentru o seară nebună?! The Southern Cockroaches dau start distracției, voi veniți la #Curte pentru o porție generoasă de blues oltenesc!
Open doors: 20:00 Biletele sunt disponibile în locație. Artist support: 50 lei Informații și rezervări: 0761.342.919

Concert extraordinar Bird in Space / Pasărea în văzduh
2026-02-19 18:00 - 19:30 | Filarmonica Oltenia, Calea Unirii, nr. 16, Craiova, Dolj, 200585, România
Pe 19 februarie 2026, Craiova marchează Anul Cultural dedicat lui Constantin Brâncuși printr-un eveniment special ce reunește muzică simfonică, recital și teatru – într-o seară gândită ca omagiu artistic, pe scena Filarmonicii Oltenia Craiova.
Punctul central al serii este lucrarea în primă audiție absolută Bird in Space / Pasărea în văzduh, semnată de compozitorul Dejan Ilijic, interpretată de Orchestra Simfonică, sub bagheta dirijorului Eduard Dabrowski.
Programul este completat de un recital special susținut de Eugenia Nicolae și de fragmente de teatru din piesa Șurubul de teasc, cu: Adrian Păduraru, Gheorghe Mândru, Oana Marcu, în regia Nicolae Poghirc. Evenimentul va fi prezentat de Cătălin Vieru.
Organizator: Consiliul Județean Dolj
📅 19 februarie 2026
🕕 Ora 18:00
📍 Filarmonica Oltenia Craiova
Acces
✅ Acces gratuit, pe baza invitațiilor disponibile pentru ridicare de la agenția de bilete (Calea Unirii 16).

Ghidaje gratuite în Cabinetul „Constantin Brâncuși” - Muzeul de Artă Craiova
2026-02-19 16:00 - 17:00 | Muzeul de Artă Craiova, Calea Unirii, nr. 15, Craiova, Dolj, România
Brâncuși și-a iubit sculpturile ca pe el însuși, ca pe sinele pe care dorea să-l arate lumii. O parte din el se află la Muzeul de Artă din Craiova, iar în fiecare an, pe 19 februarie, opera sa revine mai mult ca oricând în centrul atenției. De aceea, vă invităm să o privim mai atent și să vorbim despre moștenirea brâncuşiană, vizitând cabinetul care îi poartă numele. Sperăm ca prin prezentarea acestor lucrări, în contextul mai larg al operei sale aflate pe teritoriul României și al semnificației ei, în revoluția estetică pe care opera lui a reprezentat-o, să ni-l putem revendica pe Brâncuși în singurul mod cinstit față de el. Nu cu gelozie patriotardă, ci cu prețuirea de care trebuie să se bucure un artist titanic, care ne-a oferit și continuă să ne ofere, prin creația sa, un pașaport spre un tărâm neguvernat de timp sau de spațiu, ci de valori atemporale. Accesul acolo e condiționat doar de curiozitate, de o privire atentă și deschiderea afectuoasă spre frumos a fiecăruia dintre noi.

Muzeul de Artă Craiova vă invită pe 19 februarie 2026, ziua de naştere a lui Constantin Brâncuşi, să participați la ghidajele gratuite organizate pentru grupuri, realizate de muzeografi, după următorul orar:

Joi, 19 februarie 2026:
10:30 – 11:30
12:00 – 13:00
14:30 – 15:30
16:00 – 17:00

Înscrierile pentru ghidajele gratuite în Cabinetul „Constantin Brâncuși” se pot face la numărul de telefon 0251 412 342 sau adresa de e-mail info@muzeuldeartacraiova.ro.

Moment coregrafic „Brâncuși – începuturile creației”
2026-02-19 12:00 - 12:30 | Piața Mihai Viteazul, Craiova, Dolj, România
„BRÂNCUȘI – ÎNCEPUTURILE CREAȚIEI”
Moment coregrafic inedit de Ziua lui Constantin Brâncuși
Secția Ansamblul de Dans Popular „Maria Tănase”, din cadrul Centrului Județean de Cultură și Artă Dolj, sub egida Consiliului Județean Dolj, aduce în fața publicului un moment special, în care dansul devine formă și simbol.
Sub coregrafia maestrului Ionel Garoafă, dansatorii reinterpretează, prin mișcare și expresie artistică, elementele emblematice create de Constantin Brâncuși – Poarta Sărutului, Masa Tăcerii și Coloana Infinitului, transformând patrimoniul sculptural românesc într-o experiență scenică plină de forță și emoție.
Un dialog spectaculos între tradiție, artă și spiritualitate românească, astăzi, 19 februarie 2026, ora 12:00, în Piața Mihai Viteazul din Craiova.
Acest montaj coregrafic aduce un omagiu marelui sculptor român Constantin Brâncuși.
Momentul coregrafic scoate în evidență începuturile creației sale, surprinzând clipa în care arta lui Brâncuși prinde viață.
Prin această lucrare coregrafică se dorește evidențierea măreției marelui artist oltean, Constantin Brâncuși.

Concert cameral Trio Romantik
2026-02-18 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
MIERCURI, 18 FEBRUARIE 2026, ora 19:00
Muzică de cameră TRIO ROMANTIK
EMIL VIȘENESCU (clarinet), ELVIS CIUCULESCU (violoncel), TOMA POPOVICI (pian)
În program:– Ludwig van Beethoven: Trio pentru clarinet, violoncel și pian, op. 38, „Marele Trio” după septetul op. 20
– Alexander Zemlinsky: Trio în Re minor pentru clarinet, violoncel și pian, op. 3
– Nino Rota: Trio pentru clarinet, violoncel și pian

Vocile LGBTI Craiova / Workshop comunitar
2026-02-18 18:00 - 20:00 | Smart Cup, Str. Popa Șapcă, nr. 14, Craiova, Dolj, România
Continuăm să construim comunitatea LGBTI din Craiova printr-o nouă întâlnire, de data aceasta axată pe dialog și ascultare. „Vocile LGBTI Craiova” este un eveniment în care ne adunăm într-un spațiu sigur, într-un cerc de discuții, pentru a ne cunoaște mai bine și pentru a vorbi deschis despre nevoile comunității locale.
Ne dorim să discutăm despre ce înseamnă siguranța pentru persoanele LGBTI din Craiova, ce lipsește, ce funcționează și ce am putea construi împreună mai departe.
Evenimentul se adresează persoanelor LGBTI și aliaților, doar persoane majore de peste 18 ani, iar participarea are loc într-o locație închisă, prietenoasă, unde confidențialitatea și respectul sunt esențiale.
Când: Miercuri, 18 februarie 2026 Ora: 18:00 Unde: Smart Cup (str. Popa Șapcă 14, Craiova)

Înscrierile se fac prin acest formular: https://forms.gle/MRTWPM6TbqTaoit46
–Evenimentul este organizat de MozaiQ și co-finanțat de Comisia Europeană, cu sprijinul Transatlantic Foundation și ILGA Europe. Opiniile exprimate sunt ale organizatorilor și nu reprezintă în mod obligatoriu poziția partenerilor sau a finanțatorilor.

Ateliere de origami
2026-02-15 14:00 - 18:00 | Electroputere Parc Mall, Calea București, nr. 80, Craiova, Dolj, România
🌸 Ateliere de origami la EPMALL – e momentul să te îndrăgostești de shopping!
🌸✨ Japonia la Craiova, de Valentine’s Day |
În așteptarea cireșilor înfloriți, aducem un strop de cultură Japoneză la Craiova
Înscrie-te la atelierul de Origami și bucură-te de experiența inedită alături de artista Ayako Funatsu, transformând fiecare foaie într-o declarație de dragoste.
📅 14 & 15 februarie
⏰ 14:00 – 18:00
🕒 Un atelier la fiecare 30 de minute
👥 Maximum 25 de participanți / atelier
Trăiește acest moment plin de poezie și echilibru împreună cu cineva drag sau oferă-ți ocazia de a învăța ceva nou, delicat precum cireșii înfloriți.
🌸 Participarea este gratuită, însă locurile sunt limitate. 👉 Fiecare participant trebuie să se înscrie individual, iar participarea va fi confirmată telefonic, în funcție de disponibilitate.

Expoziție Capodopere redescoperite ale începutului de secol
2026-02-15 11:00 - 20:00 | Gloriæ Art Gallery, Str. Alexandru Macedonski, Nr. 49, Craiova, Dolj, România
Capodopere redescoperite ale începutului de secol • O expoziție rară • 14–15 februarie • Gloriae Gallery • Organizată de Ans Azura

În perioada 13 – 15 februarie 2026, spațiul Gloriae Art Gallery din Craiova va găzdui expoziția Capodopere redescoperite ale începutului de secol, care oferă publicului ocazia de a admira lucrările care vor fi scoase la licitație în cadrul Ans Azura, programată pentru 26 februarie 2026.
Vernisajul expoziției va avea loc vineri, 13 februarie, de la ora 18:00.
Lucrările expuse vor putea fi achiziționate în cadrul licitației Ans Azura, Masters of Modernity – A History of Romanian Modern Art, ce se va desfășura online, pe 26 februarie 2026, începând cu ora 19:00.
Expoziția explorează conexiunile profunde dintre arta românească și modelele artistice europene. Printre punctele de atracție ale expoziției se numără lucrări semnate de Ioan Andreescu, Theodor Aman, Theodor Pallady, Ștefan Luchian, Alexandru Ciucurencu, Corneliu Baba, a căror viziune a marcat evoluția modernismului în România.
Capodopere redescoperite ale începutului de secol
Expoziția Capodopere redescoperite ale începutului de secol propune o incursiune structurată în modernismul românesc, reunind lucrări ce marchează momentele de sinteză între rigoarea academică și libertatea noilor limbaje vizuale ale secolului XX. Dincolo de o cronologie rigidă, selecția evidențiază modul în care artiștii români au asimilat modelele occidentale, transformându-le într-un discurs vizual autentic și profund originale.
Nucleul expoziției este format din Peisaj, luminiș de pădure și La păscut, două lucrări semnate de Ștefan Luchian care surprind modul în care natura devine sursă de culoare și emoție. Prezența lui Ioan Andreescu prin lucrarea Peisaj de dimineață marchează trecerea de la pictura clasică la pictură modernă prin peisajul abordat ca o problemă de structură și echilibru vizual.
Un pilon central al expoziției îl reprezintă dialogul dintre scena artistică românească și spațiul european. Această deschidere este ilustrată prin influențele franceze aduse de Samuel Mützner, dar și prin portretele lui Theodor Aman, care îmbină armonios rigoarea academică cu specificul local. Parcursul este completat de sculpturile lui Ion Irimescu, ale cărui lucrări aduc o notă de simplitate și claritate formelor umane.
Selecția este întregită de nume mari precum Nicolae Tonitza, Theodor Pallady și Camil Ressu, oferind o imagine completă asupra artei românești.
…………………………………………………………………………………………………
Ans Azura este o casă de licitații de artă fondată în 2021, care reunește experți dedicați promovării operelor de calitate muzeală din Europa Centrală, de Est și Orientul Mijlociu.
Gloriae Art Gallery este prima galerie de artă independentă din Craiova. Spațiul funcționează ca un centru vibrant unde artiștii și colecționarii se conectează prin emoție, dialog și dorința de a promova libertatea creativă.
Expoziția poate fi vizitată pe 14 și 15 februarie, în intervalul orar 11:00–20:00, la Gloriae Art Gallery, situată pe strada Alexandru Macedonski nr. 49, Craiova.
De asemenea, expoziția va fi deschisă publicului și la sediul Ans Azura din București, pe strada Speranței nr. 21, în perioadele 9–11 februarie și 17–26 februarie, zilnic între 10:00 și 18:00.

Târgul de Nunți Wedding Fever Craiova 2026 – ediția a XV-a
2026-02-15 10:00 - 18:00 | Sala Polivalentă, Bvd. Ilie Balaci, nr.6, Craiova, Dolj, România
Craiova: Targul de Nunti Wedding Fever
Sala Polivalenta, Craiova
Bulevardul Știrbei Vodă 32, Craiova 200653
13-15 februarie ’26 acces de la 10:00
Târgul de Nunți Wedding Fever Craiova – Ediția a XV-a
13–15 februarie 2026 • Sala Polivalentă Craiova.
Cel mai așteptat eveniment dedicat viitorilor miri revine la Craiova!
Între 13 și 15 februarie 2026, la Sala Polivalentă, are loc Târgul de Nunți Wedding Fever, ediția a XV-a – un weekend plin de inspirație, reduceri exclusive și experiențe premium.
✔ Peste 100 de expozanți din toate domeniile: rochii de mireasă, costume, locații de evenimente, foto-video, candy bar, flori, bijuterii, beauty, entertainment și multe altele
✔ Oferte și pachete speciale disponibile exclusiv pe durata târgului
✔ Degustări, demonstrații live și consultanță gratuită
✔ Premii, surprize și concursuri pentru vizitatori
Noutățile ediției 2026:
✨ VIP Lounge pentru vizitatorii care câștigă invitații speciale sau achizitioneaza bilete VIP
✨ Acces Early Entry pentru cuplurile selectate ( 100 bilete disponibile pentru vineri, 13 februarie 2026
✨ Wedding Fever Awards – Gala Furnizorul Anului
✨ Wedding Fever Magazine – revista oficială a târgului
✨ Cartele NFC pentru o experiență modernă de networking
✨ Stilist personal pentru mirese – o experiență premium, în care viitoarele mirese primesc sfaturi personalizate despre:
alegerea rochiei potrivite siluetei
selectarea furnizorilor în funcție de stilul nunții
culori, decoruri și direcții estetice adaptate fiecărei mirese
cum să își optimizeze bugetul fără compromisuri
Pe scurt: o ghidare profesionistă, exclusivă, disponibilă doar în cadrul târgului, pentru o experiență completă și relaxată ( serviciu disponibil pentru cei care achizitioneaza bilete VIP).
Program:
Vineri: 11:00 – 18:00
Sâmbătă: 10:00 – 18:00
Duminică: 10:00 – 18:00
Sala Polivalentă Craiova
Acces pe bază de bilete.

Cinemateca: Spellbound
2026-02-14 20:00 - 22:00 | Dolj
CINEMATECA Spellbound
Vineri, 13 februarie 2026, la Inspire Cinema Mercur
Sâmbătă, 14 februarie 2026, la Inspire Cinema VIP Electroputere
Cunoscutul doctor psihiatru Edwards este numit directorul unui spital de psihiatrie. Edwards este atras de frumoasa, dar aparent indiferenta, doctorita Constance Petersen. Aceasta descopera ca Edwards sufera de amnezie si este urmarit de cosmaruri inexplicabile. Pentru ca nu-si poate aminti ce i s-a intamplat, Edwards este acuzat de crima. Vor fi destul de puternice dragostea si perseverenta Constancei pentru a-si salva iubitul?
Regizor: Alfred Hitchcock
Distribuție: Ingrid Bergman, Gregory Peck
Genul Filmului: Drama, Mister, Romantic
Durată: 111 minute

VUNK @ Craiova - Suflet Digital
2026-02-14 19:30 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VUNK urcă pe scenă pentru un concert special, unde hiturile pe care le știi pe de rost se întâlnesc cu energia live care îi definește.
Nu rata o seară în care muzica spune povești, iar tu faci parte din ele, pe 14 Februarie la Craiova.
Filarmonica Oltenia, Craiova
sâmbătă, 14 februarie ’26, ora 19:30 acces de la 19:00

La Bohème
2026-02-14 19:00 - 22:00 | Cercul Militar Craiova, Str. Marin Sorescu, nr. 2, Craiova, Dolj, 200642, România
La BohèmeOperă în patru acte compusă de Giacomo Puccini.
Libretul de Giuseppe Giacosa și Luigi Illica, după romanul Scènes de la vie de bohème de Henri Murger.
Premieră mondială: Teatro Regio din Torino, 1 februarie 1896
Durată: aprox. 3h – trei pauze
Menţiuni: Spectacol în limba italiană cu supratitrare în limba română
Biletele sunt disponibile online: https://iticket.ro/event/boema și la agenția Operei Române Craiova de la Sala Polivalentă, Bulevardul Ilie Balaci nr. 6, tel. 0351.442.471, agentiadebilete@operacraiova.ro
Orchestra și Corul Operei Române Craiova
Regia artistică: Arabela Tănase
Scenografia: Răsvan Drăgănescu
Acţiunea se desfăşoară în anul 1830, la Paris, în Cartierul Latin.
ACTUL I
Este ajunul Crăciunului. În mansarda în care locuiesc, poetul Rodolfo şi pictorul Marcello suferă de foame şi de frig. Atmosfera se animă doar atunci când sosesc ceilalţi prieteni şi vecini de mansardă, filozoful Coline şi muzicianul Schaunard, aducând un coş cu mâncare şi vin. Se aud bătăi în uşă. Benoit, proprietarul, a venit să încaseze chiria. Încercând să-i abată gândul de la bani, tinerii îi oferă de băut şi îl provoacă pe bătrânul caraghios să vorbească despre aventurile lui de dragoste. Apoi, prefăcându-se indignaţi de frivolitatea proprietarului, îl alungă scăpând şi de astă dată de plata chiriei. Tinerii se hotărăsc să plece la cafeneaua Momus. Doar Rodolfo mai întârzie câteva clipe pentru a termina un articol pentru ziar. Timide bătăi în uşă îl întrerup. Este Mimi, vecina lui, căreia i s-a stins lumânarea. Scuturată de un acces de tuse, tânăra se clatină. Rodolfo îi oferă un scaun apoi, fiecare pe rând, se prezintă (ariile lui Rodolfo şi Mimi). Lumânările s-au stins, dar razele lunii luminează încăperea sărăcăcioasă. Îmbrăţişaţi, Rodolfo şi Mimi îşi mărturisesc dragostea ce i-a cuprins pe neaşteptate (duet). Cei doi tineri pleacă împreună către cafeneaua Momus unde prietenii îl aşteaptau pe Rodolfo.
ACTUL II
Străzile Cartierului Latin sunt pline de lume. De la un vânzător ambulant, Rodolfo îi cumpără lui Mimi o bonetă roz. Fata este prezentată celor trei prieteni care o primesc cu simpatie printre ei. Cu toţii se aşează în jurul unei mese din cafenea. Pe trotuar trece vânzătorul de jucării Parpignol înconjurat de strigătele bucuroase ale copiilor. În cafenea intră Musetta fosta iubită a lui Marcello. Îmbrăcată într-o toaletă scumpă şi elegantă, ea se sprijină de braţul unui bătrânel caraghios, dar bogat, pe nume Alcindoro. Musetta îl iubeşte încă pe Marcello. Pictorul este şi el puternic tulburat de această întâlnire. Ca să-i atragă atenţia, Musetta cântă un vals în care îşi evidenţiază graţia şi cochetăria (arie). Marcello este din ce în ce mai agitat. Simulând o durere atroce la un picior, Musetta îl trimite pe Alcindoro să cumpere o altă pereche de pantofi. Apoi, fără nici o ezitare, ea se aruncă în braţele lui Marcello. Veseli şi fericiţi, cei şase tineri părăsesc cafeneaua. Nota lor de plată o va achita tot… Alcindoro.
ACTUL III
La un han de la periferia Parisului, Mimi a venit să-l caute pe Marcello. Ea îi povesteşte pictorului cum Rodolfo o ocoleşte fără motiv. Când apare poetul, Mimi se ascunde. Rodolfo îl anunţă pe Marcello că a hotărât să o părăsească pe Mimi. Dar glasul i se frânge şi printre suspine tânărul mărturiseşte adevărul: viaţa lor mizeră agravează boala de plămâni de care suferă Mimi, iar în aceste condiţii, pentru a o salva, el se consideră obligat să-i redea libertatea (duet). Mimi iese din ascunzătoare şi fericită se aruncă în braţele iubitului ei. Dragostea lor este la fel de puternică şi de sinceră ca în prima clipă. Din han ies, certându-se, Marcello şi Musetta care se despart aruncându-şi unul altuia, reproşuri. Rodolfo şi Mimi evocă zilele lor fericite (cvartet) şi amână despărţirea lor până la primăvară.
ACTUL IV
Din nou singuri în mica lor mansardă, Rodolfo şi Marcello se gândesc la iubitele lor Mimi şi Musetta. Sosesc Colline şi Schaunard care nu au găsit nimic de lucru. Făcând haz de necaz cei patru tineri încearcă să uite mizeria care îi copleşeşte. Dar în uşă apare Musetta care anunţă că Mimi este jos, grav bolnavă şi prea slabită pentru ca să poată urcă singură scările. Rodolfo coboară în grabă. Musetta povesteşte cum, îndrăgostită, Mimi a dorit să-şi mai vadă iubitul pentru ultima oară, căci îşi simte sfârşitul aproape. Epuizată de efort, Mimi se prăbuşeşte pe un pat. Marcello şi Musetta pleacă să vândă o pereche de cercei pentru a face rost de medicamente. Colline îşi ia adio de la vechea şi unica lui manta pe care o va vinde pentru a-şi ajuta prietenii (arie). Rodolfo şi Mimi îşi amintesc de clipele fericite. Mica bonetă roz se află în mâinile sărmanei fete. Prietenii revin. Ei i-au cumpărat bolnavei un manşon călduros pe care aceasta şi-l dorea de mult. Cu un zâmbet fericit pe buze, alături de Rodolfo, Mimi închide ochii pentru totdeauna.

*Grigore Constantinescu și Daniela Caraman-Fotea, Ghid de operă, București, 1971
**Ana Buga și Cristina Maria Sârbu, 4 secole de teatru muzical, București, 1999
***Ioana Ștefănescu, O istorie a muzicii universale, Vol. IV, București, 2002

Puiul de om din Cartea Junglei
2026-02-14 18:00 - 19:30 | Teatrul pentru copii și tineret Colibri, Calea București, nr. 56, Craiova, Dolj, România
Spectacolul „Puiul de Om din Cartea Junglei“, adaptare după Rudyard Kipling, cu scenariul, regia și scenografia semnate de Geo Dinescu și Marin Fagu, muzica și video proiecția Marin Fagu, pictură păpuși Mihai Birtu, pictură decoruri Iulia Goanță, cu actorii: Geo Dinescu, Marin Fagu, Emanuel Popescu și Robert Iovan, voci: Radu Popa, Ioana Popescu, Andrei Popescu, Laura Pumnea.
Un pui de om deschide ochii în sălbăticie, în îndepărtata junglă africană, îi învață legile, leagă prietenii cu vietăți și animale blânde, ce-i sunt pentru o vreme mamă și tată, cuib și casă. În haita lupilor sau lângă pantera cea înțeleaptă își trăiește frumos copilăria, cu năzdrăvănii și peripeții, învățând ce e bine și ce e rău, fără să știe că toate acestea aveau să-i fie de folos în viață, printre oameni. Scenă cu scenă, spectacolul povestește dinamic și ritmat, cu emoție și curiozitate, aventurile lui Mowgli în junglă.

Biletele se pot procura de la Agenţia Teatrului Colibri, de luni până sâmbătă, între orele 10:00 – 13:00 / 16:00 – 19:00, iar duminica, între 10:00 – 13:00. Preț bilet: 13 lei / pers.
Mai multe informații se pot obține la tel.: 0251.412.473.
După ora începerii spectacolelor, accesul în sală nu mai este permis! Persoanele care au bilete și întârzie le pot reprograma la următoarele spectacole.

Little Corner Library Concert
2026-02-14 14:00 - 15:00 | Smart Cup, Str. Popa Șapcă, nr. 14, Craiova, Dolj, România
Little Corner Library Concert
De Valentine’s Day te invităm la o experiență intimă și plină de vibe bun
Diana Tudor x Tobitză vor transforma după-amiaza într-un concert cald, printre cărți și cafea bună.
14 februarie
Ora 14:00
Smart Cup
Artist fee: 30 RON
Vino cu persoana iubită, cu prietenii sau solo — muzica are grijă să creeze magia.

Electronic nights w/ Albui | Naidin | Toni
2026-02-13 22:00 - 2026-02-14 03:00 | Dolj
Ne reîntoarcem la Korona pentru evenimentul din luna februarie alături de un invitat foarte drag nouă, si anume Albui, DJ-ul orădean din gașca Dinsubsol.
Prea multe nu va mai spunem, știți deja ce o să găsiți la eveniment: muzică bună, o atmosferă cosy, prețuri mici si foarte mulți prieteni.
Să aveți o săptămână minunată si ne vedem pe 13 februarie la Korona.
Suport artiști: 20 RON

Concert simfonic Cavalerul Rozelor - dirijor: Gheorghe Costin
2026-02-13 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 13 FEBRUARIE 2026, ORA 19:00
CAVALERUL ROZELOR
ORCHESTRA SIMFONICĂ A FILARMONICII „OLTENIA”
DIRIJOR: GHEORGHE COSTIN
SOLIST: RĂZVAN DRAGNEA (pian)
În program:
– Johannes Brahms: Variațiuni pe o temă de Haydn, op. 56a
– Camille Saint-Saëns: Concertul nr. 5 în Fa major pentru pian și orchestră, op. 103
Richard Strauss: Suita „Cavalerul rozelor”, op. 59

Cântarea Cântărilor - Recital Emil Boroghină
2026-02-13 19:00 - 20:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
Cântarea Cântărilor – Teatrul Poesis

Distribuția

Recital al actorului EMIL BOROGHINĂ, Societar de Onoare al Teatrului Naţional Craiova
Coordonator artistic: Alina Hiristea
Coordonator literar: Nicolae Coande
Editare video: Ciprian Duică
Sonorizare: Marius Marciu
Lumini: Dodu Ispas
Operator video: Florin Chirea
Regia tehnică: Cristian Petec
Durata: 1h 15min

Emil Boroghină şi un mirabil spectacol teatral – poetic
Cântarea Cântărilor – Primul teatru de poezie din România
La inițiativa domnului Emil Boroghină, societar de onoare al Teatrului Național „Marin Sorescu”, pe 25 septembrie, la Craiova, ia naștere Teatrul POESIS, primul de acest fel înființat în România. Primul spectacol al noii instituții va fi susținut la data sus amintită, la sala Amza Pellea, de fondatorul teatrului, dl. Emil Boroghină. Spectacolul-premieră Cântarea Cântărilor, unul dintre marile poeme de dragoste ale lumii, va fi urmat de o selecție de sonete din operele lui Dante, Petrarca, Michelangelo, Ronsard, Shakespeare și Eminescu făcută de Emil Boroghină. Despre personalitatea acestuia, George Banu se exprima la superlativ: „La Emil Boroghină, ceea ce captivează e o sonoritate de violoncel /…/: în spatele versurilor identificăm discreția subtil modulată a unui interpret ce se expune în toată umanitatea sa! Recitalul e și o radiografie afectivă.”
În actuala formulă, Teatrul POESIS este un Program al Teatrului Național „Marin Sorescu” și al Teatrului „C. Nottara” din București susținut de managerii Alexandru Boureanu, respectiv Marinela Țepuș, și de directorul artistic al teatrului craiovean, Vlad Drăgulescu.
Lansarea noului Program Teatrul Poesis reprezintă, în acest moment, un demers unic în peisajul teatral românesc; în Europa există de mai mult timp câteva astfel de teatre, precum Maison de la Poésie din Paris sau Teatrul Poème din Bruxelles. Fuzionarea poeziei cu imaginile și muzica, întrupată de prezența actorilor creează o sinteză a artelor prin limbajul imediat, viu al teatrului.
Noul recital al actorului Emil Boroghină, Societar de onoare al Teatrul Naţional Craiova, şi-a potenţat şi amplificat admirabil un nucleu tematic gândit şi împlinit sub semuul unui binom de o unicitate exemplară a fiinţei umane: Eros şi Poesis.
Nemântuit – încă – şi pătimaş îndrăgostit de poezie, slujite cu un rar devotament de peste şase decenii, provocator, cum a rămas, Emil Boroghină propune, acum, un fel de pariu cu un substrat de sfidare a memoriei noastre suferinde sub asediul unui ev marcat de o generalizată liberalizare a superficialităţii şi cancanului mediatic. Pariul subînscrie o interogaţie, cu substrat retoric, anume dacă, în paradigma atâtor dezavuări, sub pretextul derobării de marile lecţii ale tradiţiei, Poezia mai este şi în ce fel posibilă. Şi cum mai poate fi autentificat un astfel de test orgolios dacă nu asociind-o, mai ales sub semnul uneia dintre speciile sale cele mai exigente, sonetul, Iubirii.
Gândit astfel, spectacolul propune un parcurs oarecum singular de la neobişnuitele versuri ale „Cântării cântărilor”, cu senzualismul lor amoros integrat, cu un gust încă misterios, Sfintei Scripturi, trecând prin Dante, Petrarca, Michelangelo, Ronsard, Shakespeare şi sfârşind cu Eminescu. Un ceas şi ceva de flux al unei recitări cu o impedanţă în aparenţă egală întreţin atenţia la acelaşi palier de acuitate.
Impresia cea mai covârşitoare a acestui spectacol-experiment a fost, pentru mine, cea a unei continuităţi organice verificabile în egală măsură sub aspectul poeticităţii şi al filonului tematic. Se decantează astfel, îmi pare, un adevăr axiomatic prin care eros şi poesis, ca instanţe constitutive ale fiinţei umane, înfnmtă Timpul şi, de asemenea, îl transcend prin înfruntarea victorioasă a morţii. Poezia, în ipostaze glorioase datorate geniului omenesc distribuit unora dintre cei mai hărăziţi destinatari ai săi, îşi găseşte sălaş în intimitatea noastră cea mai tainică, neatinsă de scurgerea ireparabilă a Vremii. Şi a vremurilor.
Că dialogul îndrăgostit dintre mire şi mireasă i-a determinat pe mulţi exegeţi avizaţi să ah·ibuie Cântării lui Solomon epitetul de … teatru poetic justifică încă şi mai deschis opţiunea lui Emil Boroghină. Cu Dante şi Petrarca, sonetistul Michelangelo dăltuind cu pana în marmora cuvântului, cu Shakespeare cauţionând eternitatea poetică a iubirii anulând orice tentaţie a finititudinii existenţiale, dar şi cu cele, relativ puţine, dar mirabile sonete eminesciene ce-ar trebui să-i umilească pe detractorii săi post-modernizaţi”, întregul parcurs recitativ capătă, pe rând, măsura unui imn, a unui omagiu, ca şi a unui mai mult decât oportun memento al spiritului creator surprins în câteva pagini exemplare ale istoriei sale.
Ca în atâtea prilejuri, surd la sirenele demoralizante ale modei şi ale mondenităţii, Emil Boroghină îşi susţine, cu o iubire trudnică, ataşamentul său constant faţă de Marea Bibliotecă a Poeziei, cu un gust selectiv ce-i poartă spectacolul până spre fonna unui singular evangheliar al erosului transfigurat liric.
(George Popescu Cuvântul libertăţii, 16 martie 2015)

În gravul, austerul peisaj al cărţilor canonice din Vechiul Testament, străbătut îndeobşte de figuri venerabile, pioase, răsare privirilor uimite ale neavizaţilor, ca o întrebare mereu deschisă, superba, rara floare a Cântării cântărilor (Şir haşirim). Graţioasa poveste de iubire dintre regele Solomon şi Sulamita, oacheşa păstoriţă, este una din cele mai vechi pastorale din istoria literaturii universale, păstrând, în străvechea ei structură toată prospeţimea şi spontaneitatea mişcării unor suflete care se cheamă, se găsesc, se pierd şi se regăsesc, după înaltele legi nescrise ale dragostei.
Ca în marea poezie a lumii, aici nu mai e vorba de simple figuri de retorică, ci de simboluri care revelă adâncimile arhetipale, unice, esentiale ale iubirii.
Ca la Dante, bunăoară, dincolo de sensul unei poezii imediate, de accesibilitate nemijlocită, depăşind elementele denotaţiilor simple, trecem pe treptele poeziei cele mai înalte care transfigurează. Eroul devine astfel mirele etern, ea este mireasa veşnică, iar întâlnirea lor este nunta, hierogamia, taina supremă a unirii, cu valenţe cosmice şi adânc psihice, tălmăcită ca atare în filosofii antice. Forţa iubirii reuneşte elementele cosmosului, cosmicizează lumea, fuzionează elementele, după cum lipsa iubirii generează durere, haos, sterilitate. Chemarea care răsună în toate rândurile poemei este una care anunţă şi cheamă toate elementele lumii, de la macro-la microcosmos şi până în străfundurile sufletului, la unitatea originară, la începătoarea patrie a spiritului. Iubirea străluceşte astfel ca o făgăduinţă supremă a refacerii fiinţei originare în perfecţiunea ei întreagă. Iar nunta, simbol suprem, adevărată sărbătoare a spiritului, încununează marea, tainica iubire dintre făpturi, părţi, fragmente care aspiră să redevină unitate, totalitate, în feluri le metaforice în care o spuneau şi Platon şi Paul din Tars ori chiar alchimiştii medievali, referindu-se la nunta elementelor. Şi această plenitudine a făgăduinţei spiritului, adăugată frumuseţii poetice propriu-zise, dă vechiului poem ebraic valoarea capodoperelor literaturii universale.
Sonetele relevă, ca pagină de lirică excepţională, rezultatele cufundării în lumea amintirii, exprimate în valori muzicale şi incantatorii de o calitate sugestivă unică.
Zoe Dumitrescu – Buşulenga

Expoziție „Brâncuși, inspirație pentru tineri”
2026-02-12 17:00 - 18:00 | Dolj
„Brâncuși, inspirație pentru tineri” – Expoziție de grafică, pictură și artă fotografică
Școala Populară de Arte și Meserii „Cornetti” din cadrul Centrului Județean de Cultură și Artă Dolj, instituție aflată în subordinea Consiliului Județean Dolj, invită publicul iubitor de artă la expoziția „Brâncuși, inspirație pentru tineri”, eveniment dedicat celebrării operei și spiritului marelui sculptor român Constantin Brâncuși.
Expoziția reunește lucrări realizate de elevii claselor de arte vizuale, care au explorat, prin propriul limbaj artistic, teme, simboluri și concepte inspirate din creația brâncușiană. Fiecare lucrare reflectă sensibilitatea, creativitatea și modul autentic în care tinerii artiști înțeleg și reinterpretează valorile universale promovate de Brâncuși: simplitatea formei, esența și spiritualitatea.
Evenimentul își propune să încurajeze dialogul dintre tradiție și contemporaneitate, oferind publicului ocazia de a descoperi viziunea noii generații asupra unei moșteniri culturale de excepție.
Vă invităm să fiți alături de noi și să susțineți talentul și pasiunea elevilor noștri.

Marius Matache picură ACID...folk la Craiova
2026-02-11 19:00 - 21:00 | Promenada Mall, Calea Severinului 61, Craiova, Dolj, România
Concert Marius Matache la Craiova – 11 februarie 2026
După lupte seculare care au durat aproape 7 ani, Marius Matache se întoarce la Craiova pentru o seară de ACID…folk. „Ultima oară când am cântat la Craiova, aveam doar două albume, astfel că am multe de împărtășit cu publicul craiovean: Ninsorium, Experimental, ACID”.

Marius Matache este unul dintre cei mai activi și versatili artiști ai scenei folk contemporane, cu peste 20 de ani de carieră, albume de autor apreciate și sute de concerte în toată țara. Cunoscut pentru combinația de folk, mesaj social și ironie fină, Matache îmbină muzica cu educația și implicarea civică, fără să-și piardă spiritul ludic și autentic.

În 2010 a compus imnul naționalei de rugby a României, care încă se difuzează pe stadionul Arcul de Triumf la meciuri. În 2013 a lansat primul album de autor, intitulat HOINAR prin Piața Matache, urmat de albumele Alchimie (2016), Ninsorium (2020), Experimental (2021), Acid (2024-2025).

Pe lângă cariera muzicală, Marius Matache este cercetător în cadrul Universității din București, doctor în chimie din 2006, blogger (www.mariusmatache.ro), redactor-șef al www.ForeverFolk.com (din 2008) și cofondator al proiectului www.roconferinte.ro. De-a lungul timpului a fost co-moderator / realizator de emisiuni la radio (Chef de vorbe în perioada 2009 – 2010 la Radio România Cultural, Bilanț olimpic la RFI, Seven Folk la Radio Seven împreună cu Robert Tache în perioada septembrie 2017 – octombrie 2018, Știința vorbește la RFI România în 2024).

Gazda spectacolului de la Craiova va fi Cineplexx Craiova (Calea Severinului 71, în incinta Promenada). Prețul biletelor este de 40 de lei, iar acestea pot fi achiziționate de la casa de bilete a cinematografului sau de pe https://cineplexx.ro/purchase/wizard/1196-12510/tickets

Parteneri: Domeniile Sâmburești, Aqua Carpatica

Stand Up & Crowd Work | Gabriel Gherghe și Edi Vacariu
2026-02-08 20:00 - 22:00 | Enoteca Social Bar, Calea Bucuresti 78a, Cladire de birouri Electroputere Parc, Craiova, Dolj, România
Craiova: Stand Up & Crowd Work | Gabriel Gherghe și Edi Vacariu

Enoteca Social Bar, Craiova
Calea București
duminică, 8 februarie, ora 20:00

Hai la un show 2in1! Ai parte de un show de stand-up si dupa de inca un specatcol de crowd work.
I-ai văzut la iUmor, StandUpRevolution, ComedyCentral sau pe Youtube iar acum îi poți vedea într-un show live! Gabriel Gherghe si Edi Vacariu vin de la clubul de comedie The Fool si ti-au pregatit o seară cu râs și voie bună!

In partea a doua a showului vei vedea: Gherghe + Publicul = Crowd work, un spectacol la care aflăm despre ce e vorba pe parcursul lui.

Vrei sa vorbești si tu in timpul spectacolului? Ti se pare ca ai o gluma mai buna? Vrei sa ne contrazici sau ai probleme si nu ai gasit inca un terapeut care sa te asculte? Singura conditie e sa stii de glumă.
Prin participarea la acest spectacol, vă exprimați acordul de a fi filmat și de a apărea în materialele video realizate în timpul evenimentului.

Unde? Enoteca Social BarCand? Duminica 08 februarie, ora 20:00Cum? Bilete la local sau online pe iaBilet | 60 lei

Concert Întâlnirile Musicâme
2026-02-08 17:00 - 18:30 | Filarmonica Oltenia, Calea Unirii, nr. 16, Craiova, Dolj, 200585, România
🎶 Concert la Craiova – De la Vivaldi la Piazzolla
Musicâme France invită publicul din Craiova la un concert excepțional, găzduit de Filarmonica Oltenia, pe 8 februarie, de la ora 17:00.O seară rafinată, în care muzica creează punți între stiluri, epoci și trăiri.
De la eleganța barocă a lui Vivaldi la pasiunea tangoului semnat Piazzolla, trecând prin sonorități inspirate de Cantemir și energia lui Armstrong, programul propune o adevărată călătorie muzicală. Muzica clasică se împletește cu accente de operă și ritmuri sud-americane, într-un dialog vibrant pe aceeași scenă.
Acest concert la Craiova se distinge prin finețe artistică și forță emoțională. Autenticitatea interpretării și nivelul înalt al expresiei muzicale fac din această seară un moment deosebit pentru iubitorii de muzică.
🎟️ Un concert care nu doar se ascultă, ci se trăiește.

NOSTALGIA în România | Craiova
2026-02-07 19:00 - 2026-02-08 04:00 | Sala Polivalentă, Bvd. Ilie Balaci, nr.6, Craiova, Dolj, România
​​​​​​​🌼 NOSTALGIA în România | Craiova este un eveniment de tip discotecă ’90s – ’00s, în care se pot întâlni decoruri retro & future, selfie museum sau experiențe imersive.
🌼 NOSTALGIA Retro Disco Future a reușit să se claseze în top 10 Best Medium Sized Festivals în Europa, în ultimii 3 ani, în cadrul European Festival Awards.
🌼 Dată: sâmbătă, 7 februarie 2026
🌼 Loc desfășurare: Sala Polivalenta, Craiova
🌼 Genul programului: Retro-Disco-Future
* Accesul minorilor este interzis!

Văduva veselă
2026-02-07 19:00 - 22:00 | Cercul Militar Craiova, Str. Marin Sorescu, nr. 2, Craiova, Dolj, 200642, România
Opera Română Craiova îi invită pe iubitorii muzicii la spectacolul „Văduva Veselă” de Franz Lehár, povestea de dragoste cu personaje carismatice, umor fin și o muzică fermecătoare care a devenit una dintre cele mai iubite operete din istoria muzicii și care se bucură de un succes imens în toate teatrele lirice din lume.

Premieră mondială: Theater an der Wien, 25 decembrie 1905

Durată: aprox. 3h – două pauze

Menţiuni: Spectacol în limba română

Operetă în trei acte compusă de Franz Lehár.
Libretul de Victor Léon și Leo Stein, după comedia Atașatul de ambasadă a lui Henri Meilhac.

Spectacol al Operei Române Craiova pe scena Cercului Militar
Regia artistică: Arabela Tănase
Scenografia: Răsvan Drăgănescu
Coregrafia: Erna Marin

Conducerea muzicală: Dumitru Cârciumaru

Distribuția:
Distribuția:
Hanna Glawari – Renata Vari
Contele Danilo Danilowitsch – Petrișor Efrem
Valencienne – Nadia Domnicu
Baronul Mirko Zeta – Dan Cornescu
Camille de Rosillon – Ion Timofti (Chișinău)
Njegus – Laurenţiu Nicu
Vicontele Cascada – Cristian Fofucă
Raoul de Saint-Brioch – Say Ufuk Gengis
Kromow – Cosmin Vasilescu
Olga – Anca Țecu
Bogdanowitsch – Victor Dimieru
Sylviane – Ana Radu
Praškowia – Edith Mag
Pritschitsch – Adrian Grădinaru
Majordomul – Robert Vladu
Grizetele: Lolo – Mihaela Leonte, Dodo – Diana Oșca, Jou-Jou – Silvia Ceche, Frou-Frou – Raluca Predoi, Clo-Clo – Rodica Dinișoară, Margot – Andreea Vasile
Orchestra, Corul și Baletul Operei Române Craiova

Acțiunea se petrece la Paris.
ACTUL I
Elita societăţii „pontevedrine” de la Paris participă la un bal dat în onoarea onomasticii şefului statului Pontevedro. Prea marea încredere a ambasadorului Zetta în soţia sa, parizianca Valencienne, îi îngăduie acesteia să încurajeze o amuzantă aventură romantică cu Camille de Rosillon, locotenent de vânători. Într-o efuziune de dragoste, acesta a scris pe evantaiul tinerei doamne „Te iubesc”.
Se anunţă prezenţa unei frumoase, tinere şi bogate văduve, Hanna Glavari, care stârneşte multă admiraţie, dar şi îngrijorarea ambasadorului. Ştiind că imensa avere a Hannei este depusă în seifurile băncii din Pontevedro, el consideră că trebuie prin orice mijloace să împiedice înstrăinarea banilor. Este un accident ce s-ar putea întâmpla în eventualitatea unei căsătorii a văduvei cu cineva din afara statului. Oportunitatea ivirii unui pretendent pontevedrin i se pare ambasadorului cea mai nimerită rezolvare. În acest scop l-a ales pe ataşatul ambasadei, Danilo Danilovici, tânăr elegant, petrecăreţ şi cam fluşturatic, care îşi petrece timpul mai mult în celebrul local parizian „Maxim”. Acesta, „chemat la datorie” de ambasador, trebuie să o cucerească pe celebra şi frumoasa văduvă, cerând-o în căsătorie.
ACTUL II
O petrecere în casa Hannei Glavari, care îşi primeşte oaspeţii. Evantaiul buclucaş îşi continuă periplul. Danilo recunoaşte scrisul lui Camille şi crede că acest mesaj este adresat Hannei; tânăra văduvă citeşte mesajul ca venind din partea lui Danilo. Învăluiţi de aventura lor sentimentală, Valencienne şi Camille s-au retras într-un pavilion, unde sunt urmăriţi mai apoi de ambasadorul Zetta. Gata să facă scandal, el descoperă stupefiat că, în pavilion cu Camille de Rosillon, se află Hanna, care a luat discret locul Valenciennei. Reacţia lui Danilo este violentă, căci gelozia îl determină să plece imediat, refugiindu-se, ca de obicei, la cabaretul „Maxim”.
ACTUL III
Suntem invitaţi în ambianţa veselă a cabaretului „Maxim”, unde, rând pe rând, apar toate personajele istorioarei care îmbină jocul cu evantaiul compromiţător şi vânătoarea moştenirii. Danilo, comportându-se în fapt ca un dandy, se consolează alături de prietenele sale de la cabaret. Oricum, nu mai vrea să se lase vrăjit de farmecul iubirii de altădată, care l-a făcut să sufere, şi nici să asculte explicaţiile Hannei, în care nu mai crede. Dornică să-i recucerească dragostea, tânăra văduvă insistă, aparent fără sorţi de izbândă. Între toate aceste combinaţii, ambasadorul Zetta s-a convins că Valencienne îl înşală. El hotărăşte să divorţeze, cerând mâna – şi averea! – Hannei. Văduva anunţă însă că o căsătorie va determina pierderea tuturor banilor. Propunerile se retrag de îndată, singurul pretendent rămânând… Danilo. Hanna acceptă cu bucurie această alegere şi anunţă, surâzând, că întreaga avere s-a pierdut… în favoarea celui de al doilea soţ, veste care o face să adauge fericirea iubirii la veselia ei de … fostă văduvă.
*Titus Moisescu și Miltiade Păun, Ghid de operetă, Editura Muzicală a Uniunii Compozitorilor, București, 1969

When Violin Meets Guitar - MetaVivaldi
2026-02-07 19:00 - 21:00 | Filarmonica Oltenia, Calea Unirii, nr. 16, Craiova, Dolj, 200585, România
WHEN VIOLIN MEETS GUITAR

7 feb 2026 – ora 16:00
7 feb 2026 – ora 19:00 SOLD OUT

Cu 𝐍𝐚𝐭𝐚𝐥𝐢𝐚 𝐏𝐚𝐧𝐜𝐞𝐜 la vioară și 𝐄𝐦𝐢𝐥𝐢𝐚𝐧 𝐅𝐥𝐨𝐫𝐞𝐧𝐭𝐢𝐧 𝐆𝐡𝐞𝐨𝐫𝐠𝐡𝐞 la chitară, veți trăi o experiență muzicală de neuitat, plină de virtuozitate și pasiune. Rock, balade și 𝐀𝐧𝐨𝐭𝐢𝐦𝐩𝐮𝐫𝐢𝐥𝐞 𝐥𝐮𝐢 𝐕𝐢𝐯𝐚𝐥𝐝𝐢 se întâlnesc într-un spectacol inedit, care vă va captiva trupul, sufletul și mintea!
Fiți martorii unei simfonii senzaționale, unde vioara cântă rock și chitara interpretează balade și rapsodii clasice. Este o oportunitate unică de a fi aproape de doi artiști virtuoși și de a trăi magia proiectului „𝑾𝒉𝒆𝒏 𝑽𝒊𝒐𝒍𝒊𝒏 𝑴𝒆𝒆𝒕𝒔 𝑮𝒖𝒊𝒕𝒂𝒓”.
Așadar, pregătiți-vă să fiți purtați de valul emoțiilor și frumuseții muzicale într-o seară plină de magie și rafinament!
Povestitorul spectacolului: actorul Vlad Andrei

În program:
Ingwie Malmsteen – Black Star
A. Vivaldi – Primăvara partea I
Led Zeppelin – Whole Lotte Love
A. Vivaldi – Primăvara partea a III a

A. Vivaldi – Vara partea I
Pink Floyd – Shine on you crazy diamond
A. Vivaldi – Vara partea a III a

A. Vivaldi – Toamna partea I
Led Zeppelin – Stairway to heaven
A. Vivaldi – Toamna partea a III a

Metallica – Master of puppets
Ciprian Porumbescu – Balada
Metallica – Nothing else matters
The Doors – Riders on the storm
Black Sabbath – Paranoid
AC/DC – Thunderstruck

A. Vivaldi – Iarna partea I
Deep Purple – Child in time
A. Vivaldi – Iarna partea a II a
A. Vivaldi – Iarna partea a III a

Queen – Bohemian Rhapsody
George Enescu – Rapsodia Nr. I

”Este un mare privilegiu să fii aproape de doi instrumentiști virtuoși care oferă prin proiectul „𝑾𝒉𝒆𝒏 𝑽𝒊𝒐𝒍𝒊𝒏 𝑴𝒆𝒆𝒕𝒔 𝑮𝒖𝒊𝒕𝒂𝒓” o combinație acustică senzațională cântată pe corzi de vioară și chitară.
Violonista Natalia Pancec și chitaristul Emilian Florentin Gheorghe ne-au captat, trup, suflet și minte, într-un spectacol inedit interpretat cu mare virtuozitate instrumentală, bucurie și sensibilitate.
Am ascultat vioara cântând ce știe chitara mai bine, rock în forță și balade.
Am ascultat chitara cântând ce știe vioara mai bine, balade și rapsodii clasice.
Repertoriul alternant, o piesă clasică, una rock, ne-a trecut cu o fluiditate fascinantă prin Ciprian Porumbescu, Metallica, George Enescu, The Doors, Vivaldi, Queen, Brahms, Led Zeppelin. Trecutul cu prezentul s-au contopit. Când ne-am trezit din vârtej aveam fiori, iar palmele aplaudau frenetic.”.
Contacte Culturale.2023

Toate lucrurile minunate
2026-02-07 19:00 - 20:00 | Teatrul Național Craiova – Sala Atelier, Str. A. I. Cuza, nr. 11, Craiova, Dolj, 200585, România
TOATE LUCRURILE MINUNATE /EVERY BRILLIANT THING de Duncan Macmillan
Regia: Cătălin Vieru
Distribuția: Catalin Vieru
Sinopsis
Toate lucrurile minunate / Every briliant thing e despre lucrurile pe care le ratam. Despre bucuriile mici, despre o felie de pâine cu dulceață, despre un ‘te iubesc’ uitat, despre cum trecem pe lângă lucruri mici dar mari. E despre cum să nu uităm că răsăritul nu este de la sine ceva ce meriți, e un dar. E despre faptul că păsările vor cânta și după ce nu vei mai fi, așa că e păcat să nu le asculți atunci când ești.
E despre întâmplarea de a fi. Despre șansa de a iubi, deci despre Dumnezeu. E despre durere, deci despre oameni. Credit: IULIA COLAN

Richard 3.0 - după William Shakespeare
2026-02-06 19:30 - 21:00 | Teatrul pentru copii și tineret Colibri, Calea București, nr. 56, Craiova, Dolj, România
Richard 3.0 – dupa William Shakespeare
Premiera Craiova
Teatrul Colibri Craiova
6 Februarie 2026 ora 19:30
O montare minimalistă, modernă, tulburător de actuală.
Cum arată răul astăzi? Nu poartă armură și nu mai vine cu sabia. Poartă zâmbete, vorbe frumoase și argumente irezistibile.„Richard 3.0″ vorbește despre felul în care răul se ascunde sub șarm și inteligență, infiltrându-se în inimile și deciziile noastre până când devine aproape imposibil de recunoscut.
Într-o lume în care manipularea e artă, iar diplomația devine uneori complicitate, spectacolul oferă publicului un instrument prețios: puterea de a deosebi binele de rău și curajul de a se îndepărta de el.
Minimalist, intens și profund contemporan, „Richard 3.0″ este o oglindă a timpului nostru — și o invitație de a privi, fără teamă, în adâncul ei.
Distribuția: Roxana Lupu, Ioan Paraschiv, Mihai Munteniță, Ștefan RuxandaRegia: Ștefan RuxandaO producție Teatrul Rod BucureștiVârsta recomandată : +12 ani!

Fără ieșire
2026-02-06 19:00 - 20:30 | Teatrul Național Craiova – Sala Atelier, Str. A. I. Cuza, nr. 11, Craiova, Dolj, 200585, România
Trei oameni. O cameră. Nicio ieșire.
Inés. Estelle. Garcin.Un spațiu banal… până când îți dai seama că nu poți pleca.Nicio oglindă.Doar tu. Și ceilalți doi.Și tot ce ai încercat să ascunzi.
„Fără ieșire” – un thriller psihologic inspirat de Jean-Paul Sartre despre vină, rușine și foamea de a fi acceptat.Crud. Cinic. Uneori absurd de amuzant.Și periculos de sincer. Dacă nu poți fugi de ceilalți… mai poți fugi de tine?

Distribuția:Corina OpreaDiana PetecPetri Ștefănescu Sala Atelier Teatrul Naţional Craiova
Bilete online: https://ebilet.tncms.ro/ sau la Agenția Teatrală, str. A.I.Cuza, nr.11.
Avertisment: spectacolul conține lumini puternice și efecte vizuale care pot fi deranjante pentru persoanele fotosensibile.
Îndrăznești să vii? Noi te așteptăm.

Concert simfonic Din lumea nouă - dirijor: Christo Pavlov
2026-02-06 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 6 FEBRUARIE 2026, ORA 19:00
DIN LUMEA NOUĂ
ORCHESTRA SIMFONICĂ A FILARMONICII „OLTENIA”
DIRIJOR: CHRISTO PAVLOV (BULGARIA)
SOLIST: ATANAS KRASTEV (violoncel, BULGARIA)
În program:
– Fanny Mendelssohn: Uvertura în Do major
– Veselin Stoyanov: Concertul pentru violoncel și orchestră (primă audiție)
– Antonín Dvořák: Simfonia nr. 9 în Mi minor, op. 95, „Din Lumea Nouă”

Expoziție Mari Maeștri ai Artei Românești la Craiova
2026-02-06 10:00 - 14:00 | Dolj
În timp ce o parte din Colecția Darius Vâlcov se află în procedură de licitație, câteva dintre lucrările de patrimoniu ajung, pentru scurt timp, la Craiova, într-o expoziție cu acces liber. Evenimentul oferă publicului ocazia rară de a vedea de aproape lucrări semnate de nume canonice ale artei românești, dar și o apariție specială: o lucrare de Pablo Picasso, prezentată în contextul acestei selecții.
Expoziția poartă titlul „Mari Maeștri ai Artei Românești la Craiova” și este găzduită de Epoca Agape (str. Alexandru Macedonski nr. 51).
Vernisaj
Joi, 5 februarie, ora 18:00
Program de vizitare
Vineri, 6 februarie între 10:00 – 14:00
Acces
Intrare liberă (pentru colecționari și publicul larg)

Selecția reunește lucrări de patrimoniu și nume importante din arta românească, precum:

Nicolae Grigorescu
Nicolae Tonitza
Corneliu Baba
Eustațiu Stoenescu
Spirul Vergulescu

În plus, colecția include și o lucrare semnată de Pablo Picasso, intitulată „Scenă de coridă” (1959).
Evenimentul este organizat cu intrare gratuită, în spiritul inițiativelor A10 by Artmark de a oferi publicului acces la lucrări valoroase, așa cum se întâmplă și la sediul din București, la Palatul Cesianu-Racoviță. Licitația este programată pentru 17 februarie, iar participarea este posibilă atât fizic, cât și online, prin platforma Artmark. Valorificarea picturilor are loc în cadrul procedurii de executare silită inițiate de ANAF Craiova.
Sursa.
